Na temelju odredbe članka 82. stavka 2. Pravilnika o proračunskom računovodstvu i računskom planu (NN br.124/14., 115/15., 87/16., 3/18. i 126/19.) te članka 55 Statuta Osnovne škole Konjščina, Školski odbor je na sjednici 29.01.2021. godine donio

ODLUKU

o raspodjeli rezultata poslovanja za 2020. godinu

Članak 1.

Osnovna škola Konjščina je prema Bilanci na dan 31.12.2020. godine iskazala višak prihoda poslovanja na računu 92211 u iznosu od 163.098,75 kn.

Iskazani višak prihoda poslovanja odnosi se na:

* višak vlastitih prihoda u iznosu od 30.263,91 kn – dio će biti utrošen za nabavku nefinancijske imovine i materijalno-financijske rashode u cilju poboljšanja pedagoškog standarda (nekoliko godina u natrag se ne troši nego se prenosi u slijedeću godinu kako bi se skupio značajniji iznos koji je potreban za uređenje „kocke“ u školi),
* višak prihoda od prodaje stanova u društvenom vlasništvu (35% naplaćenih prihoda) u iznosu od 39.708,68 kn – dio će biti utrošen za nabavku nefinancijske imovine i materijalno-financijske rashode u cilju poboljšanja pedagoškog standarda (nekoliko godina u natrag se ne troši, kao i vlastiti prihodi, iz istog razloga),
* višak prihoda poslovanja za posebne namjene u iznosu od 107.311,08 kn odnosi se na prihod koji je uplatio HZZ za financiranje mjere pripravništva, biti će utrošen u 2021.godini za plaće i prijevoz na posao i s posla pripravnice – psihologinje,
* manjak prihoda poslovanja ostale namjene u iznosu od 14.184,92 kn odnosi se na manjak školske kuhinje jer još nije doznačen dio sredstava Sheme voća i mlijeka u školama i sredstva po projektu Zalogajček 5 za školsku kuhinju učenika u riziku od siromaštva za period listopad-prosinac 2020.godine. Sredstva će biti doznačena tokom prvih mjeseci 2021. godine.

Članak 2.

Za iznose viškova i manjkova (prema organizacijskim jedinicama) navedenim u članku 1. ove Odluke škola mora izvršiti rebalans financijskog plana za 2021. godinu.

Članak 3.

Ova Odluka stupa na snagu danom donošenja.

Predsjednica Školskog odbora

Vinka Sviben

KLASA: 400-01/21-01/01

URBROJ: 2211/04-380-11-21-3